ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 6 έτους 2022

πράξης συνεδρίασης του Διοικητικού

Συμβουλίου του ΤΟΕΒ Μπόϊδα-Μαυρής.

 Στο Θεσπρωτικό σήμερα την 20ή Μαΐου 2022, ημέρα Τετάρτη, ώρα 11.00΄ π.μ. και στο γραφείο του Οργανισμού μας, συνήλθαν σε συ­νεδρίαση τα μέλη του Διοικητικού Συμβουλίου του ΤΟΕΒ Μπόϊδα-Μαυρής, ύστερα από την υπ’ αριθμ. 148/14-05-2022 πρόσκληση του προέδρου του ΤΟΕΒ για να συζητήσουν και αποφασίζουν για τα εξής θέματα:

**1ο) Λήψη απόφασης για την πρόσληψη ενός ατόμου με σύμβαση εργασίας Ιδιωτικού Δικαίου Αορίστου Χρόνου με την ειδικότητα του λογιστή για το γραφείο του Οργανισμού μας και υποβολή του αιτήματος στην αρμόδια ΔΑΟΚ Πρέβεζας.**

2ο) Πορεία της άρδευσης.

3ο) Εξέταση αιτήσεων-ενστάσεων.

4ο) Διάφορα.

Παρόντα μέλη στην σημερινή συνεδρίαση είναι:

 α) Βάσσιος Παναγιώτης του Κων/νου, πρόεδρος.

 β) Δήμος Χρήστος του Δημητρίου, αντιπρόεδρος.

 γ) Κωνσταντής Γεώργιος του Χρήστου, γραμματέας.

 δ) Τσολάκος Παναγιώτης του Θωμά, ταμίας.

 ε) Μάρκιου Σταύρο του Νικολάου, μέλος.

 στ) Ρέντζιος Κων/νος του Δημητρίου, μέλος.

 ζ) Μπόμπορης Χρήστος του Παναγιώτη, μέλος.

Η συνεδρίαση βρίσκεται σε πλήρη απαρτία και ο πρόεδρος κηρύσσει την έναρξή της.

Για το πρώτο θέμα:

Ο πρόεδρος ανέφερε ότι προκειμένου να καλυφθεί η θέση του αποχωρούντος, λόγω συνταξιοδότησης, τακτικού υπαλλήλου κ. Δράκου Χαράλαμπου του Θεοφίλου που έχει την ειδικότητα του γραμματέα στο γραφείο του Οργανισμού μας, πρέπει να υποβάλουμε, σε τριπλούν, το σχετικό έγγραφό μας, μαζί με όλα τα απαραίτητα δικαιολογητικά, προς την εποπτεύουσα αρχή που είναι η Διεύθυνση Αγροτικής Οικονομίας & Κτηνιατρικής της Π.Ε. Πρέβεζας.

Η παραπάνω εποπτεύουσα υπηρεσία αφού ελέγξει όλα τα δικαιολογητικά για την πρόσληψη τακτικού υπαλλήλου με σύμβαση εργασίας εργασία Ιδιωτικού Δικαίου Αορίστου Χρόνου, θα εγκρίνει ή θα απορρίψει το αίτημά μας.

Αν η παραπάνω ΔΑΟΚ εγκρίνει το αίτημά μας, τότε θα υποβάλει αυτό, μαζί με μια σειρά (από τις τρεις που υποβάλαμε) προς την Αποκεντρωμένη Διοίκηση της Περιφέρειας Ηπείρου.

Ο πρόεδρος ανέφερε ότι ο Οργανισμός μας είναι ανάγκη να λειτουργεί σε ετήσια βάση, αφού έχει αντικείμενο εργασιών του καθόλη την διάρκεια του έτους. Τέτοιες εργασίες του είναι:

Α. Γενικές Εργασίες για όλο το έτος

Καταγραφή πρακτικών των συνεδριάσεων του Διοικητικού Συμβουλίου και των Γενικών Συνελεύσεων όλο το έτος,

Εισπράξεις τελών για όλο το έτος,

Μέριμνα πληρωμής δαπανών για όλο το έτος,

Έκδοση Γραμματίων Είσπραξης και Ενταλμάτων Πληρωμής για την ενημέρωση του Βιβλίου Ταμείου,

Απαντήσεις σε αιτήσεις καλλιεργητών και ιδιοκτητών χωραφιών όλου τους έτους.

Β. Οικονομικές και λογιστικές εργασίες

Ενημέρωση του Αναλυτικού Καθολικού έτους,

Σύνταξη Ισολογισμού-Απολογισμού και κλείσιμο του οικονομικού έτους,

Σύνταξη Τεχνικής Έκθεση Συντήρησης των Έργων και Σύνταξη Προϋπολογισμού νέου έτους,

Σύνταξη μισθοδοσίας όλων των εργαζομένων μήνα (Αναλυτικές και συγκεντρωτικές καταστάσεις μισθοδοσίας),

Μέριμνα για την υποβολή των Αναλυτικών Περιοδικών Δηλώσεων στον ΕΦΚΑ (πρώην ΙΚΑ) και έκδοση Ταυτότητας Οφειλής,

Μέριμνα για την βεβαίωση του Φόρου Μισθωτών Υπηρεσιών στην Δ.Ο.Υ.

Γ. Διοικητικές-γραμματειακές εργασίες

Μέριμνα για τις Προσλήψεις αλλά και για τις Απολύσεις του Εποχιακού Προσωπικού, για τις Συμβάσεις Εργασίας, τους Πίνακες του Πίνακα Προσωπικού στον ΣΕΠΕ (Σώμα Επιθεώρησης Εργασίας), για τις Άδειες του Προσωπικού,

Μέριμνα για την σύνταξη και την Δημοσίευση Ανακοινώσεως για τις προσλήψεις εποχιακού προσωπικού,

Προγράμματα Άρδευσης, Τήρηση Ωρών Εργασίας Προσωπικού, Προγράμματα λειτουργίας των αντλιοστασίων,

Συνεργασία με τους υδρονομείς, με τους ηλεκτρολόγους με τους εργαζόμενους στο συνεργείο αποκατάστασης βλαβών και φροντίδα για την αναζήτηση υλικών και προμηθευτών αποκατάστασης των βλαβών του δικτύου των αντλιοστασίων και του δικτύου,

Μέριμνα για τις δημοπρασίες μίσθωσης μηχανημάτων και αυτοκινήτων για την λειτουργία και για την συντήρηση του εγγειοβελτιωτικού μας έργου,

Μέριμνα για την συντήρηση αλλά και για την λειτουργία των αντλιοστασίων και των δικτύων ενόψει της νέας αρδευτικής περιόδου,

Καταγραφή και έλεγχος των καταστάσεων όλων όσων έχουν πληρώσει ή οφείλουν αρδευτικά και πάγια τέλη κατά Τοπική Κοινότητα,

Σύνταξη και Αποστολή Ατομικών Ειδοποιήσεων Οφειλής του τρέχοντος έτους,

Αποστολή στις Δ.Ο.Υ. των Καταστάσεων οφειλετών έτους,

Καταμέτρηση της συνολικής παροχής νερού όλων των αντλιοστασίων και της γεώτρησης που κατανάλωσε ο Οργανισμός μας,

Ημεραργίες και κινήσεις των μελών του Διοικητικού Συμβουλίου ή της Γενικής Συνέλευσης,

Καταγραφή ζημιών από τις πλημμύρες την χειμερινή περίοδο και αντιμετώπισή τους,

και πολλές άλλες εργασίες, όπως η καταγραφή των ωρών εργασίας των μηχανημάτων έργου και των φορτηγών ανατρεπόμενων αυτοκινήτων, η παρακολούθηση των οχημάτων και των μηχανημάτων για την ασφάλιση, τα τέλη κυκλοφορίας και τον έλεγχο ΚΤΕΟ, νομιμοποίηση των μελών του Διοικητικού Συμβουλίου στις αρμόδιες Υπηρεσίες και στις Τράπεζες συναλλαγής, κ.λπ.

Για όλες τα παραπάνω εργασίες δεν αρκεί ο εποχιακός υπάλληλος γραφείου, επειδή πολλές από τις παραπάνω εργασίες είναι συνεχείς και γίνονται για όλη την περίοδο του έτους και όχι για μερικούς μόνον μήνες. Σε διαφορετική περίπτωση, το γραφείο του ΤΟΕΒ δεν μπορεί να λειτουργήσει σωστά και, επομένως, δεν μπορεί να εξυπηρετεί τους καλλιεργητές και τα μέλη-ιδιοκτήτες του σε ετήσια βάση, αλλά ούτε και να ανταποκριθεί στην λειτουργία του Οργανισμού μας ως Νομικού Προσώπου, όπως προβλέπεται από τον νόμο, επειδή λόγω του όγκου των εργασιών του καθόλο το έτος, πρέπει να λειτουργεί σε ετήσια βάση χωρίς προβλήματα και παραλείψεις ανταποκρινόμενο στα αιτήματα των καλλιεργητών, των μελών του και των αιτημάτων των Υπηρεσιών του Δημοσίου με τις οποίες συνεργάζεται ή βρίσκεται υπό την εποπτεία τους.

Επομένως, υπάρχει αντικείμενο εργασίας του τακτικού υπαλλήλου γραφείου στον Οργανισμό μας για όλο το έτος.

Άλλωστε αυτός ήταν ο λόγος που και ο μέχρι τώρα τακτικός-μόνιμος υπάλληλος του Οργανισμού μας εργάζονταν όλο το έτος.

Εξάλλου, ο εποχιακός υπάλληλος δεν μπορεί να υπερβεί τους οκτώ μήνες εργασίας ανά έτος, με βάση την ισχύουσα νομοθεσία (Άρθρο 15 «Επί Συμβάσει Προσωπικό», περίπτ. 9, του Ε.Κ.Λ.Κ.Π. (Εσωτε­ρικού Κανονι­σμού Λειτουργίας και Κατάστασης Προσωπικού του Οργα­νισμού μας). Σε κάθε υπέρβαση αυτού του χρονικού ορίου υπάρχει παράβαση της εργατικής νομοθεσίας που τιμωρείται με μεγάλο πρόστιμο.

Ο πρόεδρος ανέφερε ακόμη ότι σύμφωνα με το άρθρο 22 «Ανάθεση περισσότερων καθηκόντων» του εγκεκριμένου Εσωτερικού Κανονισμού Λειτουργίας και Κατάστασης Προσωπικού του Οργανισμού μας, με απόφαση του Διοικητικού Συμβουλίου είναι δυνατή η ανάθεση στο προσωπικό καθηκόντων περισσότερων των προβλεπόμενων από τον ισχύοντα Εσωτερικό Κανονισμό Λειτουργίας και Κατάστασης Προσωπικού, εφόσον αυτό το επιβάλλουν οι ανάγκες του Οργανισμού. Έτσι αν προσλάβουμε λογιστή, αυτός μπορεί να εκτελεί και τις εργασίες του γραμματέα, ενώ αν προσλάβουμε γραμματέα αυτός δεν μπορεί να εκτελέσει και τις εργασίες του λογιστή, επειδή δεν θα έχει τις απαραίτητες λογιστικές γνώσεις που χρειάζονται για τον Οργανισμό μας. Γι’ αυτό και η εισήγησή μας πρέπει να είναι αυτή προς την εποπτεύουσα υπηρεσία, αφού είναι προς το συμφέρον του Οργανισμού μας.

Ο πρόεδρος ανέφερε ακόμη ότι το συμφέρον του Οργανισμού μας είναι να προσλάβουμε λογιστή, επειδή ο λογιστής μπορεί να εργαστεί και ως γραμματέας, αλλά ο γραμματέας δεν μπορεί να αναλάβει τις λογιστικές εργασίες.

Περισσότερα για το ίδιο θέμα αναπτύξαμε τόσο στην υπ’ αριθμ. 1/16-2-2022 (θέμα 2ο) συνεδρίαση του Διοικητικού Συμβουλίου, όσο και στην 1/6-3-2022 (θέμα 3ο, Α) συνεδρίαση της Γενικής Συνέλευσης.

Το Διοικητικό Συμβούλιο, αφού άκουσε τον πρόεδρο και μετά από διαλογική συζήτηση, Ομόφωνα αποφασίζει:

α) Εγκρίνει να προσληφθεί ένα άτομο στο γραφείο του Οργανισμού μας, ως τακτικό προσωπικό, με σύμβαση εργασίας ιδιωτικού δικαίου αορίστου χρόνου, με την ειδικότητα του λογιστή, έχοντας και την άδεια άσκησης επαγγέλματος λογιστή.

β) Εγκρίνει να τρέξουν όσο γίνεται πιο σύντομα οι εργασίες κάλυψης της θέσης του λογιστή στο γραφείο του Οργανισμού μας, όπως παραπάνω, προκειμένου να μη υπάρξει κενό στην λειτουργία του γραφείου του Οργανισμού μας.

Για το τρίτο θέμα: …………………………….

Για το δεύτερο θέμα: …………………………

Για το τρίτο θέμα: ……………………………

Για το τέταρτο θέμα: …………………………

Μετά τα παραπάνω και αφού δεν υπάρχει άλλο θέμα για συζήτηση, λύνεται που υπογράφεται ως εξής:

|  |  |  |
| --- | --- | --- |
|  Ο πρόεδρος |   |  Τα Μέλη: |
| Παναγιώτης Βάσσιος  |  | 1. Δήμος Χρήστος |
|  |  | 2. Τσολάκος Παναγιώτης |
|  |  | 3. Κωνσταντής Γεώργιος |
|  |  | 4. Μάρκου Σταύρο του Νικολάου |
|  |  | 4. Ρέντζιος Κων/νος |
|  |  | 5. Μπόμπορης Χρήστος |

Μετά τα παραπάνω και αφού δεν υπάρχει άλλο θέμα για συζήτηση, λύνεται που υπογράφεται ως εξής:

|  |  |  |
| --- | --- | --- |
|  Ο πρόεδρος |   |  Τα Μέλη: |
| Παναγιώτης Βάσσιος  |  | 1. Δήμος Χρήστος |
|  |  | 2. Τσολάκος Παναγιώτης |
|  |  | 3. Κωνσταντής Γεώργιος |
|  |  | 4. Μάρκου Σταύρο του Νικολάου |
|  |  | 4. Ρέντζιος Κων/νος |
|  |  | 5. Μπόμπορης Χρήστος |

 Ακριβές Αντίγραφον

Ο πρόεδρος του ΤΟΕΒ

 Παναγιώτης Βάσσιος